Lisa 4
31.03.2022 hankelepingu
nr 2-2/22/176-1 juurde

Lepingu eritingimused 

1.	Lepingu täitmine

1.1.	Müüja avaldab ja kinnitab, et:

1.1.1.	ta omab hankelepingu täitmiseks vajalikke kehtivaid lubasid, registreeringuid, esindusõigusi ja sertifikaate ning nende lõppemisel lepingu kehtivusperioodil kohustub neid pikendama/uuendama ning kandma samasugust tõendamiskoormust nagu see toimus riigihanke menetluse käigus. Kui lubade, registreeringute, esindusõiguste ja sertifikaatide pikendamine ei ole võimalik temast sõltumata asjaoludel, on müüja kohustus ostjat sellest koheselt teavitada.

1.2.	Kauba tellimuse miinimumsumma on 30,00 eurot käibemaksuga.
1.3.	Tellimuses nimetatud toode (seal toodud koguses) tuleb tarnida ostja poolt antud sihtkohta tellimuses määratud tähtaja jooksul.
1.4.	Kui müüjal ei ole võimalik tellimuses märgitud toodet kokkulepitud aja jooksul tarnida ajutiste tarneraskuste tõttu, on ta kohustatud selle kokkuleppel ostja kontaktisikuga asendama samaväärse tootega. Ajutiseks tarneraskuseks loevad pooled tarnetõrkeid, mis kestavad kuni 8 nädalat ning ei ole korduva iseloomuga.

1.4.1.	Müüja peab ostjale esitama kirjalikku taasesitamist võimaldavas vormis tarneraskuse põhjused ja selle orienteeruva kestvuse. 
1.4.2.	Müüjal lasub toote samaväärsuse tõendamise kohustus. Asendustoote hind ei tohi ületada lepingus fikseeritud/kokkulepitud ühe ühiku maksumust. Asendamine loetakse pooltele siduvaks, kui ostja kontaktisik on andnud nõusoleku kirjalikku taasesitamist võimaldavas vormis. 
1.4.3.	Müüjal on kohustus esimesel võimalusel jätkata lepingus fikseeritud toote tarnimisega.
1.4.4.	Pooled ei loe toote ajutist asendamist lepingu muutmiseks.

1.5.	Kui müüjal ei ole võimalik tellimuses märgitud toodet tarnida püsiva tarneraskuste tõttu, on ta kohustatud selle kokkuleppel ostja kontaktisikuga asendama samaväärse tootega. Püsivaks tarneraskuseks loevad pooled lepingus fikseeritud/kokkulepitud toote tootmise lõpetamist.

1.5.1.	Müüjal lasub samaväärsuse tõendamise kohustus. Asendustoote hind ei tohi ületada lepingus fikseeritud/kokkulepitud ühe ühiku maksumust. 
1.5.2.	Asendamine loetakse pooltele siduvaks, kui see on vormistatud kirjalikku taasesitamist võimaldavas vormis.

1.6.	Tellimuses peab olema esitatud vähemalt järgmine teave: 

1.6.1.	kauba nimetus;
1.6.2.	tellitav kogus;
1.6.3.	kauba üleandmise koht;
1.6.4.	tellimuse täitmise kuupäev ja kauba partii soovitud üleandmise kellaaeg või ajavahemik (vajadusel);
1.6.5.	ostja esindaja kauba vastuvõtmisel ja tema kontaktandmed;
1.6.6.	tellimuse esitaja nimi.

1.7.	Ostja võib keelduda tellitud kaubapartii vastuvõtmisest, kui:

1.7.1.	saadetist ei ole võimalik veovahendilt maha laadida pakendi mittevastavuse või kahjustatumise tõttu;
1.7.2.	tarnitud saadetis ei vasta sisult tellimusele;
1.7.3.	saatedokument on vormistatud ebaõigesti ja/või kauba kogus ja saatedokumendid ei ole vastavuses;
1.7.4.	visuaalse vaatluse tulemusena on ilmne, et kaup on ebakvaliteetne.

Kaubapartii vastuvõtmisest keeldumise või vastuvõtmisel ilmnenud takistuste kohta vormistatakse kahes eksemplaris akt, milles märgitakse toimunu asjaolud ning  osaliste nimed ja allkirjad. Akti üks eksemplar jääb autojuht-ekspediitorile ja üks ostjale, millest koopia esitab ostja müüjale.
Tellitud kauba omandiõigus läheb müüjalt ostjale üle kauba ostja valdusesse üleandmisega.

2.	Kauba hind

2.1.	Lepingus fikseeritakse kauba ühiku hinnad. Lepingu alusel ostetava kauba rahaline maht võib lepinguperioodil muutuda 10 %. 
2.2.	Müüja esitab ostjale üle antud kauba kohta koondarved kaks korda kuus: 1.-15. kuupäeva ja 16.-31. kuupäeva kohta hiljemalt kolme tööpäeva jooksul eelnimetatud perioodi möödumisest, kui tellimuses ei lepita kokku teisiti. Koondarvel on hinnad märgitud kuni kaks kohta peale koma.
2.3.	Müüja kohustub esitama vajadusel eraldi arve NATO relvajõudude tarbeks tehtud kulude kohta. 

2.3.1.	NATO relvajõudude tarbeks tellitud kaubale rakendub 0%-line käibemaksumäär vastavalt käibemaksuseaduse § 15 lõike 3 punktile 6, 61 ja lõike 4 punktidele 14 ja 141. 
2.3.2.	NATO relvajõudude tarbeks tellitava kauba tingimused lepitakse kokku tellimuse esitamisel.
2.3.3.	Maksusoodustuse rakendamise aluseks on müüjale ostja poolt esitatud käibemaksuvabastuse tõend.

3.	Kontaktisikud

3.1.	Poolte lepingujärgsete kohustuste täitmise korraldamine ja lepingus ettenähtud teadete, nõuete ja teiste dokumentide edastamine toimub kontaktisikute kaudu. Kõik teated ja pretensioonid peavad olema esitatud kirjalikus vormis.

3.2.	Ostja kontaktisikud:

3.2.1.	tellimuste esitamisel: Elen Perolainen, Elen.Perolainen@kaitseinvesteeringud.ee, Tel: +372 5343 8187;
3.2.2.	üldistes küsimustes: Elen Perolainen, Elen.Perolainen@kaitseinvesteeringud.ee, Tel: +372 5343 8187;
3.2.3.	lepingulistes küsimustes: Meril Topper, meril.topper@kaitseinvesteeringud.ee, lepingud@kaitseinvesteeringud.ee, Tel: +372 5196 6526.

3.3.	Müüja kontaktisik:

3.3.1.	lepingu täitmisega seotud küsimustes on Hanna-Stina Lepik ,hangete koordinaator, e-post: hanna-stina.lepik@kaupmees.ee, Tel: +372 5886 8602;
3.3.2.	lepingulistes küsimustes volikirja alusel on Ando Laine, müügidirektor, e-post: ando.laine@kaupmees.ee, Tel: +372 515 7711.

3.4.	Kontaktisikute muutumisel tuleb sellest viivitamatult teist poolt kirjalikult teavitada. 
Ostja kontaktisikuks muudatuste tegemisel on kas punktis 3.2 toodud isik või Ave-Maria Raud, tel 717 0452, ave-maria.raud@kaitseinvesteeringud.ee. Kontaktisik täiendab või arvab isikuid välja nimekirjast, kes omavad tellimuste tegemise õigust. Sellekohane info lisatakse lepingu juurde ning lepingu muudatus loetakse sellega sõlmituks kirjalikku taasesitamist võimaldavas vormis.